ส่วนที่ 1 ข้อมูลสรุป

บริษัท อุตสาหกรรม อีเล็คโทรนิคส์ จำกัด (มหาชน)

บริษัท อุตสาหกรรม อีเล็คโทรนิคส์ จำกัด (มหาชน) ก่อตั้งขึ้นในปี พ.ศ 2527
ปัจจุบันเป็นผู้ออกแบบ ผลิตและจำหน่ายอุปกรณ์สารกึ่งตัวนำ ประเภท Wafer (Open Junction
Wafer และGlass Passivated Processed Wafer, ประเภท Diodes (Rectifier
Diode, Zener Diode, Transient Voltage Suppressor Diode, Switching Diode)
ซึ่งเป็นผู้ผลิตรายแรกและรายเดียวในประเทศที่เป็นผู้ผลิตตั้งแต่อุตสาหกรรมต้นน้ำคือผลิตทั้ง Wafer
/ Dice เพื่อใช้ประกอบเป็นไดโอดเอง ( Diodes Manufacturer with Wafer Fab)

Diodes เป็นอุปกรณ์พื้นฐานที่สำคัญในวงจรอิเล็กทรอนิกส์และเครื่องใช้ไฟฟ้า คอมพิวเตอร์
และอุปกรณ์อิเล็กทรอนิกส์ทุกชนิด ผลิตภัณฑ์ประเภท Diodes ของบริษัทฯ มีมากกว่า 14,000 Part
Numbers หรือมากกว่า 50 Packages โดยปัจจุบันบริษัทฯ เป็นผู้นำในการผลิต Zener Diodes
ซึ่งมีมากกว่า 4,000 Part Numbers ครอบคลุมทั้งแบบ Axial Lead และ SMD ตั้งแต่
2V-200V, 0.25 Watt-5 Watt, Rectifier Diodes และ TVS บริษัทฯ
ได้นำเทคโนโลยีการผลิต Diodes มาจากสหรัฐอเมริกา ฝรั่งเศส ญี่ปุ่น ซึ่งบริษัทฯ
มีการพัฒนากระบวนการผลิตมาอย่างต่อเนื่อง

ในไตรมาสที่ 3 ปี 2549 บริษัทได้เริ่มโครงการผลิตแผ่น Wafer
ซึ่งเป็นการพัฒนาไปสู่อุตสาหกรรมต้นน้ำของเซมิคอนดักเตอร์ เพราะการผลิต Wafer
สำหรับใช้เป็นวัตถุดิบเองนั้น ช่วยให้บริษัทฯ สามารถออกแบบผลิตภัณฑ์ได้หลากหลาย
สามารถควบคุมคุณภาพของสินค้าได้อย่างมีประสิทธิภาพ ด้วยการนำใช้ Glass Passivated
Processed Chip มาใช้เป็นวัตถุดิบในการผลิต
อีกทั้งจะเพิ่มประสิทธิภาพการใช้งานให้มีความคงทนมากขึ้น

บริษัทฯ มีนโยบายเน้นคุณภาพของสินค้าเป็นสำคัญ นอกจากนี้บริษัทฯ
ยังมีนโยบายการสร้างความหลากหลายในตัวผลิตภัณฑ์เพื่อตอบสนองความต้องการของลูกค้าเพื่อให้ลูกค้าสามารถสั่งซื้อสินค้าจากบริษัทฯ
ได้หลากหลาย โดยไม่จำเป็นต้องแยกซื้อสินค้าจากผู้ผลิตรายอื่น

บริษัทฯ มุ่งสร้างที่จะความเชื่อมั่นให้กับลูกค้าผ่านภาพลักษณ์ของแบรนด์ EIC
เพื่อให้เป็นที่ยอมรับในระดับสากล ทั้งนี้บริษัทฯ ได้รับการรับรอง ISO 9001 , ISO14000 และ
ISO9001/TS16949 ซึ่งทำให้สามารถขยายฐานฐานลูกค้าในอุตสาหกรรมต่างๆ ได้มากขึ้น เช่น
ยานยนต์ การบิน และแผงโซล่าร์เซลล์

อุตสาหกรรมอิเล็กทรอนิกส์เป็นอุตสาหกรรมที่ค่อนข้างสดใสและมีอัตราการเติบโตอย่างต่อเนื่องตามความต้องการของผู้บริโภคทั้งตลาดอุปกรณ์เครื่องใช้ไฟฟ้าและอิเล็กทรอนิกส์
จึงทำบริษัทฯ เชื่อมั่นว่าจะมีศักยภาพในการแข่งขันกับผู้ผลิตในต่างประเทศได้ ด้วยสินค้าคุณภาพ
การส่งมอบที่รวดเร็ว และความหลากหลายของสินค้า

ข้อมูลทั่วไป

ที่ตั้งสำนักงานใหญ่ เลขที่ 65,68 ซอยฉลองกรุง 31 ถนนฉลองกรุง

แขวงลำปลาทิว เขตลาดกระบัง กรุงเทพฯ 10520

โทรศัพท์ 662 – 326 1234, 662 – 739 4580

โทรสาร 662 – 326 1020

Website www.eicsemi.com

E-mail eic@eicsemi.com

เลขทะเบียนบริษัท บมจ. 40854600004

ประเภทธุรกิจ ออกแบบ ผลิต และจำหน่ายแผ่นซิลิคอนเวเฟอร์ และ ไดโอด

ทุนจดทะเบียน 400,000,000 บาท

จำนวนและชนิดของหุ้นที่ออกจำหน่าย หุ้นสามัญ จำนวน 400,000,000 หุ้น

มูลค่าหุ้นที่ตราไว้ 1 บาท

ผู้สอบบัญชี 1. นางสาวสมจินตนา พลหิรัญรัตน์ ผู้สอบบัญชีเลขที่5599

2. นางวิไลรัตน์ โรจน์นครินทร์ ผู้สอบบัญชีเลขที่ 3104

3. นางสุวิมล กฤตยาเกียรณ์ ผู้สอบบัญชีเลขที่ 2982

สำนักงานสอบบัญชี ดี ไอ เอ

เลขที่ 316/32 ซอยสุขุมวิท 22 ถนนสุขุมวิท

แขวงคลองเตย กรุงเทพฯ 10110

โทร. 02 22595300 โทรสาร : 022601553

นายทะเบียน ฝ่ายนายทะเบียนและหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

2/7 หมู่ที่ 4 (โครงการนอร์ทปาร์ค) ถนนวิภาวดีรังสิต

  แขวงทุ่งสองห้อง เขตหลักสี่ กรุงเทพมหานคร 10210

โทรศัพท์ : 02 5969000

เว็บไซต์ : http://www.tsd.co.th